Navarra Suma talde parlamentarioari atxikita dagoen foru parlamentari Francisco Pérez Arregui jaunak egindako 10-22/PES-00172 galdera dela-eta, hona Nafarroako Gobernuko Lurralde Kohesiorako kontseilari Bernardo Ciriza Pérez jaunaren erantzuna:

*Olazko zeharbidea trafiko intentsitate handiko bidea da eta narriatuta dago kontserbazioaren aldetik.* *Zer jarduketa aurreikusi du Nafarroako Gobernuak, bide horren gaineko eskumena baitu, bertako segurtasuna eta funtzionaltasuna hobetzeko?* *Zer denbora aurreikusi du jarduketarako eta zer kronogramarekin?*

Lehendabizi argitu behar da Olazko sarbide den NA-8107 errepidearen kontserbazio egoera gaur egun onargarritzat jotzen dela. Galtzadako gune batzuetan galtzada-harriak askatuta zeuden eta gune horiek konpondu egin dira, in situ hormigoizko lauza eginez. Hormigoizko adabaki horien eta lehendik dauden galtzada-harrien konbinazioak ez du arazorik sortzen ibilgailuen trafikoan. Kontu estetikoa da, eta ez dio eragiten galtzadaren funtzionaltasunari.

Etorkizunean egin litezkeen jarduketei dagokienez –betiere aurrekontuko baliabideen mende egonen dira–, Herri-lanen eta Azpiegituren Zuzendaritza Nagusiak Olazko saihesbideko galtzada berritzeko proiektuaren idazketa enkargatu zuen 2021eko uztailean, berotan egindako nahaste bituminosoa ezartzeko egungo galtzada-harrien ordez, baina egungo galtzadako sekzio berak eta bidearen funtzionalitate bera mantenduta. Jarduketa hori egiteko epea hiru hilabetekoa izatea aurreikusi da.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2022ko ekainaren 6an

Lurralde Kohesiorako kontseilaria: Bernardo Ciriza Pérez